Alexander Rybak a Debreceni Virágkarneválon lépett fel - Starity.hu
Alexander Rybak a Debreceni Virágkarneválon lépett fel
2018. augusztus 23. 14:02 | Szerző: Móni72
Élménybeszámoló | Alexander Rybak ezúttal a Debreceni Virágkarnevál zárórendezvényén lépett színpadra. A vele készült interjút is ebben a cikkben találod.
Alexander Rybak idén negyedszer látogatott Magyarországra: a Debreceni Virágkarnevál zárórendezvényén lépett színpadra, a Nagyerdei Stadionban 20 ezres teltház előtt rendezett KarneválÉjen a "Dal" hazai eurovíziós sztárjai mellett az est külföldi sztárvendégeként - a közönség mint mindig, most is ovációval és vastapssal jutalmazta.
Az eredetileg klasszikus, de köztudottan sokoldalú hegedűművész szeret más műfajokba is kirándulni és nem először játszik metált sem. Ezen a gálaesten az idei lisszaboni Eurovíziós Dalverseny magyar résztvevőihez, az AWS zenekarhoz csatlakozott hegedűjével a Viszlát, nyár című dalukban.
Saját videó: Móni72
Emellett három saját dalát is előadta: a Fairytale-t, a legújabbat, a Mom-ot és az Europe's Skies-t, az est finálé-dalát.
A Fairytale-nél először némi probléma adódott a hangtechnikával, történetesen nem működött a mikrofon, de ő profi módon, nyugodtan és humorral kezelte a helyzetet. Találékonyságát mutatja, hogy a hegedű mikrofonjába énekelt, ahogy ezen a videón láthatjátok:
Ezután elhárították a problémát és újra elénekelte a dalt:
Az édesanyja ihlette, egészen új lírai szám, a Mom közben a nézők folyamatosan kapcsolták be mobiltelefonjaik világítását és végül több ezer fénypont világított, különleges hangulatot varázsolva az arénában:
Végül a Europe's Skies következett, amely egyben az est fináléja is volt, és a Virágkarneválra érkezett mintegy 32 tánccsoport 2000 táncosa is közreműködött:
Még a show kezdete előtt egy interjúra is időt szakított az ESCHungary-nak - itt megnézheted, magyar felirattal:
ITT pedig még több fotót találsz az koncertről!
Eurovízió debrecen AWS Virágkarnevál Karneváléj
Alexander Rybak 772